A Bizottság határozata
(2000. február 16.)
a friss hús Közösségbe történő behozatalára feljogosított amerikai egyesült államokbeli létesítmények jegyzékéről szóló 87/257/EGK határozat módosításáról
(az értesítés a C(2000) 380. számú dokumentummal történt)
(EGT vonatkozású szöveg)
(2000/138/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 97/79/EK irányelvvel [1] módosított, a szarvasmarhafélék, a juh- és kecskefélék, a sertések, valamint friss hús vagy húskészítmények harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelvre [2] és különösen annak 4. cikke (1) bekezdésére és 18. cikke (1) bekezdésére,
mivel:
(1) A friss húsnak a Közösségbe történő behozatala tekintetében jóváhagyott amerikai egyesült államokbeli létesítmények jegyzékét először a legutóbb az 1999/301/EGK határozattal [3] módosított 87/257/EGK bizottsági határozattal [4] állították össze; mivel e jegyzéket bármikor módosítani lehet, különösen az Amerikai Egyesült Államokban végzett közösségi ellenőrzések eredményeinek ismeretében.
(2) Az Amerikai Egyesült Államok szavatolta, hogy az IBP Waterloo (Iowa) létesítmény (engedélyezési száma: 244 W) már képes a legutóbb a 94/54/EK bizottsági irányelvvel [5] módosított 77/96/EGK tanácsi irányelvvel [6] összhangban a sertéshús trichina-vizsgálatát elvégezni.
(3) A létesítmények jegyzékét ennek megfelelően frissíteni kell, illetve egységes szerkezetbe kell foglalni.
(4) Az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 87/257/EGK határozat melléklete helyébe e határozat melléklete lép.
2. cikk
Ennek a határozatnak a tagállamok a címzettjei.
Kelt Brüsszelben, 2000. február 16-án.